----

----

III Πληροφορίες

Eυρωπαϊκός Οργανισμός Φαρμάκων

----

ΠΡΟΣΛΗΨΕΙΣ ΓΙΑ ΤΗΝ ΕΥΡΩΠΑΪΚΗ ΥΠΗΡΕΣΙΑ ΦΑΡΜΑΚΩΝ (ΛΟΝΔΙΝΟ)

(2005/C 227 A/01)

Ο Οργανισμός είναι επιφορτισμένος με τον συντονισμό της αξιολόγησης και του ελέγχου των φαρμακευτικών προϊόντων για ανθρώπινη και κτηνιατρική χρήση στην Ευρωπαϊκή Ένωση [βλ. κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου της 31ης Μαρτίου 2004, Επίσημη Εφημερίδα της Ευρωπαϊκής ΈνωσηςL 136 της 30ής Απριλίου 2004]. Ο ΕΜΕΑ ιδρύθηκε τον Ιανουάριο του 1995 και έχει πολλές και στενές επαφές με την Ευρωπαϊκή Επιτροπή, τα 25 κράτη μέλη της ΕΕ, τις χώρες μέλη του ΕΟΧ και της EZEΣ και πολλές άλλες ομάδες του δημόσιου και του ιδιωτικού τομέα.

Περισσότερες πληροφορίες για τον ΕΜΕΑ και τις δραστηριότητές του παρέχονται άμεσα μέσω του Διαδικτύου· η διεύθυνσή μας στον Παγκόσμιο Ιστό είναι http://www.emea.eu.int

O Ευρωπαϊκός Οργανισμός Φαρμάκων οργανώνει διαδικασίες επιλογής ενόψει της κατάρτισης εφεδρικών πινάκων για την πρόσληψη:

Οι υποψήφιοι που θα επιλεγούν θα συμπεριληφθούν σε πίνακα επιτυχόντων και, ανάλογα με την κατάσταση από άποψη προϋπολογισμού, θα τους προσφερθεί πενταετής ανανεώσιμη σύμβαση σύμφωνα με τους όρους απασχόλησης που εφαρμόζονται στο λοιπό προσωπικό των Ευρωπαϊκών Κοινοτήτων (Επίσημη Εφημερίδα των Ευρωπαϊκών ΚοινοτήτωνL 56, της 4ης Μαρτίου 1968).

Ο τόπος διορισμού είναι το Λονδίνο.

Οι υποψήφιοι πρέπει να είναι υπήκοοι κράτους μέλους των Ευρωπαϊκών Κοινοτήτων, της Ισλανδίας, της Νορβηγίας ή του Λιχτενστάιν, υπό την προϋπόθεση ότι απολαύουν πλήρως των πολιτικών δικαιωμάτων τους.

Οι πλήρεις όροι, η περιγραφή των καθηκόντων και το απαραίτητο έντυπο αίτησης πρέπει να μεταφορτωθούν από την ιστοθέση του ΕΜΕΑ http://www.emea.eu.int. Η αίτηση υποψηφιότητας πρέπει να είναι δεόντως υπογεγραμμένη, να φέρει ημερομηνία και να αποσταλεί, μαζί με όλα τα δικαιολογητικά, το αργότερο μέχρι τις 28 Οκτωβρίου 2005 (ως ημερομηνία αποστολής λαμβάνεται η ημερομηνία της σφραγίδας του ταχυδρομείου), στην ακόλουθη διεύθυνση:ΕΜΕΑ — Ηead of Personnel, 7 Westferry Circus, Canary Wharf, UK-London E14 4HB [Tηλ.: (44-207) 18 84 00 Φαξ: (44-207) 18 84 16]

Στο μέλλον, η Επίσημη Εφημερίδα δεν θα αποστέλλεται πλέον αυτομάτως σε κατάλογο παραληπτών. Εάν επιθυμείτε να λαμβάνετε κοινοποίηση των δημοσιεύσεων, παρακαλούμε να εγγραφείτε ηλεκτρονικά στη διεύθυνση http://www.emea.eu.int στο «Online Mailing Service».

----

Διορθωτικά

----

Διορθωτικό στους ακόλουθους δημοσιευμένους γενικούς διαγωνισμούς:

(Επίσημη Εφημερίδα της Ευρωπαϊκής Ένωσης C 178 A της 20ής Ιουλίου 2005)

(2005/C 227 Α/02)

Σελίδες 19 και 35, στον τίτλο Δ σημείο 6 προστίθεται το ακόλουθο εδάφιο:

«Το άρθρο 29 παράγραφος 1 στοιχείο β) του κανονισμού υπηρεσιακής κατάστασης των υπαλλήλων προβλέπει τη δυνατότητα να ζητήσει ο υπάλληλος, σε οποιαδήποτε στιγμή της σταδιοδρομίας του, τη μετάταξή του σε άλλο όργανο ή υπηρεσία. Ωστόσο, εφιστάται η προσοχή των υποψηφίων στο ότι, λαμβανομένου πάντα υπόψη του συμφέροντος της υπηρεσίας, η μετάταξη νεοπροσληφθέντων υπαλλήλων, πριν από την παρέλευση προθεσμίας τριών ετών από την ανάληψη των καθηκόντων τους, δεν είναι δυνατή παρά μόνον σε εξαιρετικές και δεόντως αιτιολογημένες περιπτώσεις, ενώ για κάθε ξεχωριστή περίπτωση απαιτείται η σύμφωνη γνώμη του οργάνου ή της υπηρεσίας προέλευσης καθώς και του οργάνου ή της υπηρεσίας υποδοχής.»

----